રિલાયન્સ જીયોએ જુલાઇમાં જીયો ફોન લોન્ચ કર્યો હતો . જેની બુકિંગ 24 ઓગસ્ટે શરૂ થઇ હતી . ખાલી બે દિવસમાં જ જીયો ફોનના 6 લાખ ફોન બુક થયા હતા . અને તે પછી તેની પ્રી બુકિંગ બંધ કરવામાં આવી હતી . આ સમયે જે લોકોએ જીયો ફોનનું બુકિંગ કરાવ્યું હતું . અને મીડિયામાં તેવી ખબરો આવી હતી કે સપ્ટેમ્બર મહિનાની શરૂઆતમાં તેમના હાથમાં જીયો ફોન આવી જશે . વળી તેમ પણ જાણવા મળ્યું હતું કે 21 સપ્ટેમ્બરના રોજ જીયો ફોન તેની ડિલિવરી શરૂ કરશે . પણ હવે સપ્ટેમ્બર મહિનો પૂરો થવા આવ્યો છે . અને જીયો ફોનની ડિલિવરીને લઇને કંપની તરફથી હજી સુધી કોઇ જાણકારી આપવામાં નથી આવી . જ્યાં એક તરફ જીયો ફોનની ડિલિવરી શરૂ નથી થઇ ત્યાં જ બીજી તરફ જીયો ફોનને ટ્રેક કરવાના વાયરલ સમાચારોએ જોર પકડ્યું છે . અલગ અલગ રીતે કહેવામાં આવી રહ્યું છે કે કેવી રીતે તમે તમારો જીયો ફોન ટ્રેક કરી શકો . પણ હકીકત એ છે કે તમે કોઇ પણ રીતે જીયો ફોનને ટ્રેક નહીં કરી શકો . એટલું જ નહીં જે વેબસાઇટ કે ન્યૂઝ પોર્ટલ આ વાત કરી રહી છે તેમણે પણ કહ્યું છે કે કંપની તરફથી આવી કોઇ જાહેરાત નથી થઇ . ચોખ્ખી વાત છે ડિલિવરી શરૂ થાય તો તમે ટ્રેક કરી શકોને , અહીં ડિલિવરી જ શરૂ નથી થઇ તો ટ્રેક કેમ ના કરશો ? માટે જ આવા કોઇ પણ ભ્રમમાં તમે પણ ના ફસાતા .